smcproject/ml-wiki-sentences huggingface dataset:
ആതിഥേയകോശത്തിന്റെ പരുക്കൻ അന്തർദ്രവ്യജാലികയിൽവച്ച് (റഫ് എൻഡോപ്ലാസ്മിക് റെട്ടിക്കുലം) പ്രോട്ടീനുകൾ (സ്പൈക്ക്, എൻവലപ്, മൈംബ്രേൻ) രൂപപ്പെടുകയും ഇത്തരം പ്രോട്ടീനുകളും ജീനോം ആർ.എൻ.എകളും എൻഡോപ്ലാസ്മിക് റെട്ടിക്കുലം- ഗോൾഗി ഇന്റർമീഡിയേറ്റ് കമ്പാർട്ടുമെന്റിൽവച്ച് (ERGIC, ER–Golgi intermediate compartment) കൂടിച്ചേർന്ന് പുതിയ വിറിയോണുകൾ ഉണ്ടാകുന്നു.
റഫ് എൻഡോപ്ലാസ്മിക് റെട്ടിക്കുലത്തിൽ നിന്ന് രൂപപ്പെടുന്ന വെസിക്കിളുകൾ എന്ന അറകളിലെത്തുന്ന പുതിയ ഈ വിറിയോണുകൾ (വൈറസുകൾ) എക്സോസൈറ്റോസിസ് എന്ന പ്രക്രിയയിലൂടെ കോശസ്തരത്തെ പൊട്ടിച്ച് പുറത്തെത്തുന്നു.
ശരീരകോശങ്ങൾക്കുണ്ടാകുന്ന പ്രത്യാഘാതം
ടൈപ്പ് II ന്യൂമോസിസ്റ്റുകളിൽ ഉയർന്ന അളവിൽ വൈറസ് പ്രോട്ടീനുകൾ ഉണ്ടാകുന്ന സമ്മർദ്ദത്തിൽ കോശങ്ങൾക്ക് നാശം (Apoptosis) സംഭവിക്കുന്നു.
കൂടാതെ, വൈറസിൽ നിന്ന് കോശത്തിലേയ്ക്ക് എത്തിയ ജീനോമിക് ആർ.എൻഎ രോഗാണുബന്ധിത തൻമാത്രാശ്രേണി (pathogen-associated molecular pattern (PAMP)) ആയി പ്രവർത്തിക്കുകയും ശ്രേണീസംവേദസ്വീകരിണികൾ (pattern recognition receptor or toll-like receptors) ഇവയെ തിരിച്ചറിയുകയും കീമോകൈനുകളുടെ കുതിപ്പുണ്ടാവുകയും ഇവിടേയ്ക്ക് ന്യൂട്രോഫില്ലുകൾ എന്ന വെളുത്ത രക്താണുക്കളുടെ എണ്ണവും പ്രവർത്തനവും കൂടുന്നു.
ഇത് ശ്വാസകോശവായുഅറകളെച്ചുറ്റിയുള്ള രക്തലോമികകളെ നശിപ്പിക്കുന്നു.
ഇത് ആത്യന്തികമായി വായുഅറകളേയും നശിപ്പിക്കുന്നു.
വൈറസ് പ്രതിരോധം
ശരീരകോശങ്ങളിലെത്തിയ വൈറസുകളെ പ്രതിരോധിക്കുന്നതിനായി ശരീരം വീങ്ങൽ പ്രതികരണം നടത്തുന്നു.
(സിസ്റ്റമിക് ഇൻഫ്ളമേറ്ററി റെസ്പോൺസ്).
വളരെ ഉയർന്ന അളവിൽ നിരവധി സൈറ്റോകൈനുകളും കീമോകൈനുകളും ഉത്പാദിപ്പിക്കപ്പെടുന്നു.
വളരെ ഉയർന്ന അളവിൽ രൂപപ്പെടുന്ന സൈറ്റോകൈനുകൾ വൈറസുകളേയും ശരീരകോശങ്ങളെത്തന്നെയും നശിപ്പിക്കുന്നു.
നശിപ്പിക്കപ്പെട്ട വൈറസ് ഘടകങ്ങളും ശരീരകോശങ്ങളും ശ്വാസകോശത്തിലെ വായുഅറകളിൽ നിന്ന് പുറന്തള്ളുന്നതിന് ഉയർന്ന അളവിൽ ശ്ലേഷ്മദ്രവത്തെ ഉത്പാദിപ്പിക്കുന്നു.
ഇത് ശ്വാസകോശപ്രവർത്തനങ്ങളെ സാരമായി ബാധിക്കുന്നു.
നിയന്ത്രണാതീതമായാൽ അക്യൂട്ട് റെസ്പിറേറ്ററി ഡിസ്ട്രസ് സിൻഡ്രോം (എ.ആർ.ഡി.എസ്) എന്ന അവസ്ഥയിലെത്തി മരണകാരണമാകുന്നു.
ചൈനയിൽ കോവിഡ്-19 ബാധിച്ച 5732 പേരിൽ നടന്ന പഠനങ്ങളിൽ പനിയും ചുമയുമാണ് മുഖ്യലക്ഷണമായി തിരിച്ചറിഞ്ഞത്.
മിക്കവരിലും നെഞ്ചിന്റെ സി.ടി. സ്കാനിൽ വൈകല്യങ്ങൾ കാണിച്ചു.
ക്ഷീണവും, വയറിളക്കവും തൊണ്ടവേദനയും ബാധിച്ചവരുണ്ട്.
പ്രായം ചെന്നവരും പ്രമേഹം, ഹൃദയവൈകല്യങ്ങൾ, ശ്വാസകോശവൈകല്യങ്ങൾ എന്നിവയുള്ളവരിലാണ് രോഗം മൂർച്ഛിക്കുക.
വൈറസിന്റെ സാന്നിധ്യം പരിശോധിക്കൽ
വൈറസ് ബാധയേറ്റ് രോഗലക്ഷണങ്ങൾ പ്രകടമാകുന്നതിന് ഒന്നോ രണ്ടോ ദിവസങ്ങൾക്കകം തന്നെ ഉപരിശ്വാസപഥങ്ങളിൽ (Higher respiratory tracts) വൈറസിന്റെ സാന്നിധ്യം കണ്ടെത്താം.
സാധാരണ അവസ്ഥയിൽ 7 മുതൽ 12 ദിവസം വരെ വൈറസ് ശരീരത്തിൽ സ്ഥിതിചെയ്യുന്നു.
എന്നാൽ കടുത്ത (അക്യൂട്ട്) അവസ്ഥയിൽ 2 ആഴ്ചയോളം വൈറസ് ശരീരത്തിൽ സ്ഥിതി ചെയ്യും.
രോഗബാധയേറ്റ് 5 ദിവസത്തിനുശേഷം 30 ശതമാനം രോഗികളുടേയും മലത്തിൽ  വൈറസിന്റെ ആർ.എൻ.എ യുടെ സാന്നിധ്യമുണ്ടാകും.
സിങ്കപ്പൂരിൽ രോഗികളിൽ 24 ദിവസം വരെ മൂക്കുമുതൽ തൊണ്ടവരെയുള്ള സ്ഥാനങ്ങളിലെ സ്രവങ്ങളിൽ വൈറസിന്റെ സാന്നിധ്യം കണ്ടെത്തിയിട്ടുണ്ട്.
രോഗലക്ഷണങ്ങളില്ലാത്ത ആൾക്കാരിലും വൈറസ് സാന്നിധ്യം കണ്ടെത്തിയിട്ടുണ്ട്.
വൈറസ് ജീനോം തിരിച്ചറിഞ്ഞ് ഒരാഴ്ചക്കുശേഷം ജർമൻ ശാസ്ത്രജ്ഞർ കോവിഡ്-19 രോഗബാധ കണ്ടെത്തുന്നതിനുള്ള പ്രാഥമിക രോഗനിർണയവ്യവസ്ഥ (First Diagnostic Protocol) പ്രസിദ്ധീകരിച്ചു.
രോഗിയുടെ മൂക്കിൽ നിന്നും തൊണ്ടയിൽ നിന്നും ശേഖരിക്കുന്ന സ്രവത്തിൽ നിന്ന് പി.സി.ആർ (പോളിമെറേയ്സ് ചെയിൻ റിയാക്ഷൻ) പ്രക്രിയയിലൂടെയാണ് വൈറസിനെ തിരിച്ചറിയുന്നത്.
സാർസ് കൊറോണവൈറസ്-2 ൽ 30000 ത്തോളം ന്യൂക്ലിയോടൈഡുകളുണ്ട് .
ഇതിലെ ഏകദേശം 100 ന്യൂക്ലിയോടൈഡുകളെയാണ് പി.സി.ആർ വഴി പരിശോധിക്കുന്നത്.
ഈ ന്യൂക്ലിയോടൈഡുകളിലുള്ള രണ്ട് ജീനുകൾ- വൈറസിനെ പൊതിഞ്ഞിരിക്കുന്ന ബാഹ്യാവരണത്തിൽ (എൻവലപ്) കാണപ്പെടുന്ന പ്രോട്ടീൻ ഉത്പാദക ജീൻ ആയ SARS-CoV-2’s E gene നെയും ആർ.എൻ.എ ഡിപെൻഡന്റ് ആർ.എൻ.എ പോളിമെറേയ്സ് എന്ന രാസാഗ്നി (എൻസൈം) ഉത്പാദിപ്പിക്കുന്ന ജീനിനേയുമാണ് ഈ പ്രക്രിയയിലൂടെ തിരിച്ചറിയുന്നത്.
സാർസ് കൊറോണവൈറസ് -2 ടെസ്റ്റ് പോസിറ്റീവ് ആണെങ്കിൽ സാർസ്-കൊറോണവൈറസ്-2 ന്റെ ആർ.എൻ.എ ശരീരത്തിലുണ്ട് എന്നും അതിനാൽ ആ വ്യക്തി കോവിഡ്-19 രോഗബാധിതനായിരിക്കുന്നു എന്നും ഒപ്പം രോഗത്തെ മറ്റുള്ളവരിലേയ്ക്ക് വ്യാപിപ്പിക്കാനാകും എന്നും മനസിലാക്കാം.
സാർസ് കൊറോണവൈറസ് 2 ബാധിച്ച രോഗിയുടെ ചുമയോ മൂക്കുചീറ്റലോ രൂപപ്പെടുത്തുന്ന തുള്ളികളിൽ നിന്നാണ് മനുഷ്യരിൽ നിന്ന് മനുഷ്യരിലേയ്ക്ക് രോഗം വ്യാപിക്കുന്നത്.
ചുമയും തുമ്മലും ഏകദേശം 6 അടിവരെ (1.8 മീറ്റർ) ദൂരത്തിലേയ്ക്ക് വൈറസിനെ എത്തിയ്ക്കും.
വൈറസുകൾ എത്തിച്ചേരുന്ന പ്രതലങ്ങൾ മറ്റുള്ളവരിലേയ്ക്ക് രോഗബാധയ്ക്ക് കാരണമാകും.
രോഗബാധിതരുടെ മലത്തിലും വൈറസിന്റെ സാന്നിധ്യമുണ്ട്.
രോഗബാധയേറ്റ ആളിൽ രോഗലക്ഷണങ്ങൾ പ്രത്യക്ഷപ്പെടാതിരിക്കുന്ന അത്രയും കാലവും (ഇൻക്യുബേഷൻ പീരിയഡ്) വൈറസിനെ പകർത്താനാകും.
സാർസ് കൊറോണവൈറസ്-2 ബാധ മൂലമുള്ള മരണനിരക്ക് 2 ശതമാനമാണ്.
വായുകണികകളിൽ മൂന്നുമണിക്കൂറും ചെമ്പ് പ്രതലത്തിൽ 4 മണിക്കൂറും കാർഡ്ബോർഡിൽ 24 മണിക്കൂർ നേരവും പ്ലാസ്റ്റിക്കിലും സ്റ്റെയിൻലസ് സ്റ്റീലിലും മൂന്നുദിവസം വരേയും വൈറസ് ജീവിച്ചിരിക്കുമെന്ന് പഠനങ്ങൾ തെളിയിക്കുന്നു.
ഇതുവരെ വൈറസ് ഘടകങ്ങളെ ഗർഭിണികളിൽ അമ്നിയോട്ടിക് ദ്രവത്തിലോ മുലപ്പാലിലോ കണ്ടെത്തിയിട്ടില്ല.
രോഗവർധന
നിലവിൽ ഫലപ്രദമായ യാതൊരു ചികിത്സയും ഈ രോഗത്തിനില്ല.
ലോകമെമ്പാടും പലതരത്തിലുള്ള ചികിത്സാപദ്ധതികൾ മരുന്നുകൾ കണ്ടെത്തിവരുന്നു എങ്കിലും അവയൊന്നും രോഗചികിത്സയ്ക്ക് ഫലപ്രദമല്ല.
ആശുപത്രിയിൽ പ്രവേശിപ്പിക്കപ്പെട്ട കോവിഡ് രോഗം മൂർച്ഛിച്ച രോഗികളിൽ ലോപിനാവിർ-റിട്ടോനാവിർ (lopinavir–ritonavir) ചികിത്സ നൽകാമെന്ന ധാരണ തെറ്റാണെന്ന് തെളിഞ്ഞു.
വൈറസിന്റെ നിലനിൽപ്
വിവിധ പ്രതലങ്ങളിൽ/കണികകളിൽ വൈറസ് തങ്ങിനിൽക്കുന്ന കാലയളവ് പട്ടികപ്പെടുത്തിയിരിക്കുന്നു.
പ്രതലം/വായുകണിക ജീവനകാലം അർധായുസ് വായുവിലെ കണങ്ങൾ മൂന്നുമണിക്കൂർ വരെ 1.1 മുതൽ 1.2 മണിക്കൂർ വരെ സ്റ്റെയിൻലസ് സ്റ്റീൽ 48 മുതൽ 72 മണിക്കൂർ വരെ 5.6 മണിക്കൂർ കാർഡ്ബോർഡ്/പേപ്പർ 24 മണിക്കൂർ വരെ 3.46 മണിക്കൂർ പ്ലാസ്റ്റിക് 72 മണിക്കൂർ വരെ 6.8 മണിക്കൂർ ചെമ്പ് 4 മണിക്കൂർ വരെ 0.7 മണിക്കൂർ വാക്സിൻ
അണുനാശിനികൾ
അമേരിക്കയുടെ എൻവയോൺമെന്റൽ പ്രൊട്ടക്ഷൻ ഏജൻസി (EPA) ഓക്സിസൈഡുകൾ, ലൈസോളുകൾ, പെറോക്സൈഡുകൾ എന്നിവ ഉൾപ്പെടെ സാർസ് കൊറോണവൈറസ് 2 വിനെ നശിപ്പിക്കുന്ന അണുനാശിനികളുടെ ലിസ്റ്റ് പ്രസിദ്ധീകരിച്ചിട്ടുണ്ട്.
കൊറോണ വൈറസ് അണുബാധയ്ക്ക് റെംഡെസിവിർ , ലാഗെവ്രിയോ അല്ലെങ്കിൽ ക്ലോറിൻ ഡൈ ഓക്സൈഡ് ലായനി എന്നിവയുൾപ്പെടെ വിവിധ ചികിത്സകളും ഉപയോഗിച്ചിട്ടുണ്ട്.
vid (za); David (zh-hk); David (el); David (ku-arab) ഇറ്റലിയിലെ റോമിലെ ബസിലിക്ക ഡി സാന്താ മരിയ മഗ്ഗിയോറിലെ ബോർഗീസ് ചാപ്പലിൽ ദാവീദ് രാജാവിന്റെ പ്രതിമ (1609-1612)
ഡേവിഡ് അല്ലെങ്കിൽ ദാവീദ് എന്നത് ഒരു പുരുഷനാമമാണ്.
ഈ പേര് ഹീബ്രുവിൽ നിന്ന്  ഉത്ഭവച്ചു.
യഹൂദമതം , ക്രിസ്തുമതം , ഇസ്ലാം എന്നിവയുടെ മതപാരമ്പര്യങ്ങളിലും കേന്ദ്ര പ്രാധാന്യമുള്ള വ്യക്തിയായ ദാവീദ് രാജാവിൽ നിന്നാണ് ഇതിന്റെ ജനപ്രീതി ഉരുത്തിരിഞ്ഞത്.
ബൈബിളിൽ ദാവീദിനെ ആദ്യമായി പരാമർശിക്കുന്നത് സാമുവലിന്റെ പുസ്തകത്തിലാണ്.
"പ്രിയപ്പെട്ടവൻ" എന്നർത്ഥം വരുന്ന "ഡോഡ്" എന്ന ഹീബ്രു പദത്തിൽ നിന്നാണ് ഇത് ഉരുത്തിരിഞ്ഞത്.
സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഇംഗ്ലീഷ് വിലാസം https://ml.wikipedia.org/wiki/Security-focused_operating_system
സുരക്ഷയിൽ പ്രത്യേകം ശ്രദ്ധ കേന്ദ്രീകരിക്കുന്ന ഓപ്പറേറ്റിംഗ് സിസ്റ്റങ്ങളുടെ പട്ടികയാണ്.
സുരക്ഷാ മൂല്യനിർണ്ണയം നടത്തിയ ഓപ്പറേറ്റിംഗ് സിസ്റ്റങ്ങൾ ഓഡിറ്റിംഗ് ഓർഗനൈസേഷനുകൾ സാക്ഷ്യപ്പെടുത്തുന്നു, അവ നിർദ്ദിഷ്ട സുരക്ഷാ മാനദണ്ഡങ്ങൾ പാലിക്കുന്നുവെന്ന് ഉറപ്പാക്കുന്നു.
വിശ്വസനീയമായ ഓപ്പറേറ്റിംഗ് സിസ്റ്റങ്ങൾ മൾട്ടി ലെവൽ സുരക്ഷയെ പിന്തുണയ്ക്കുകയും കൃത്യത തെളിയിക്കുകയും വിശ്വാസ്യതയ്ക്കായി പ്രത്യേക ആവശ്യകതകൾ നിറവേറ്റുകയും ചെയ്യുന്നു.
ലിനക്സ് ആൻഡ്രോയിഡ് അടിസ്ഥാനമാക്കിയുള്ളത് സ്വകാര്യത, സുരക്ഷ, പ്രവേശനക്ഷമത എന്നിവയ്ക്കായി രൂപകൽപ്പന ചെയ്തിട്ടുള്ളതാണ് കെയ്ലക്സ്ഒഎസ്(CalyxOS) .
സ്വകാര്യതയും സുരക്ഷയും വർദ്ധിപ്പിക്കാൻ രൂപകല്പന ചെയ്ത ലീനിയേജ് ഓഎസ് -ന്റെ (LineageOS) ഒരു ഫോർക്ക് ആണ് ഡൈവെസ്റ്റ്ഒഎസ്(DivestOS).
തിരഞ്ഞെടുത്ത ഗൂഗിൾ പിക്സൽ സ്‌മാർട്ട്‌ഫോണുകൾക്കും ടാബ്‌ലെറ്റുകൾക്കുമുള്ള സ്വകാര്യതയും സുരക്ഷയും കേന്ദ്രീകരിച്ചുള്ള മൊബൈൽ ഓപ്പറേറ്റിംഗ് സിസ്റ്റമാണ് ഗ്രാഫീൻഒഎസ്(GrapheneOS).
കാലി നെറ്റ്ഹണ്ടർ(Kali NetHunter) കാലി ലിനക്സ് (Kali Linux) അടിസ്ഥാനമാക്കിയുള്ള ഒരു മൊബൈൽ പെനട്രേഷൻ ടെസ്റ്റിംഗ് പ്ലാറ്റ്‌ഫോമാണ്.
ആർച്ച്-അടിസ്ഥാനമാക്കിയുള്ളത് ധാരാളം സുരക്ഷാ ഉപകരണങ്ങൾ നൽകുന്ന ഒരു പെനട്രേഷൻ ടെസ്റ്റിംഗ് ഡിസ്ട്രിബ്യുഷനാണ് ബ്ലാക്ക്ആർച്ച്(BlackArch).
ഡെബിയൻ അടിസ്ഥാനമാക്കിയുള്ളത് ഡിജിറ്റൽ ഫോറൻസിക്‌സിനും പെനട്രേഷൻ ടെസ്റ്റിംഗിനും വേണ്ടിയാണ് കാലി ലിനക്സ് രൂപകൽപ്പന ചെയ്‌തിരിക്കുന്നത്.
പെനട്രേഷൻ ടെസ്റ്റിംഗ്, വൾനറബിലിറ്റി വിലയിരുത്തൽ, ലഘൂകരണം, കമ്പ്യൂട്ടർ ഫോറൻസിക്‌സ്, അനോണിമസ് വെബ് ബ്രൗസിംഗ് എന്നിവയ്‌ക്കായി രൂപകൽപ്പന ചെയ്‌തതാണ് പാരറ്റ് ഒഎസിന്റെ സുരക്ഷാ പതിപ്പ്.
ടെയിൽസ് അനോണിമിറ്റിക്കായി രൂപകൽപ്പന ചെയ്‌തിരിക്കുന്നു, അതായത് ഓൺലൈനിൽ മറഞ്ഞിരിക്കാനും തിരിച്ചറിയപ്പെടാതിരിക്കാനും ഇത് ഉപയോക്താക്കളെ സഹായിക്കുന്നു.
മികച്ച സ്വകാര്യതയ്ക്കും അജ്ഞാതമായിരിക്കാനും വേണ്ടി എല്ലാ ഓൺലൈൻ പ്രവർത്തനങ്ങളും ടോറിലൂടെ നടക്കുന്നുണ്ടെന്ന് ഉറപ്പാക്കാൻ വോനിക്സ്(Whonix) രണ്ട് വെർച്വൽ മെഷീനുകൾ ഉപയോഗിക്കുന്നു.
ജെന്റു അടിസ്ഥാനമാക്കിയുള്ളത് പെൻറൂ ഒരു ലൈവ് സിഡിയും ലൈവ് യുഎസ്‌ബിയുമാണ് പെനട്രേഷൻ ടെസ്റ്റിംഗിനും സുരക്ഷാ വിലയിരുത്തലിനും വേണ്ടി രൂപകൽപ്പന ചെയ്തിരിക്കുന്നത്.
മറ്റ് ലിനക്സ് വിതരണങ്ങൾ ആൽപൈൻ ലിനക്സ് ചെറുതും ലളിതവും സുരക്ഷിതവുമായ ഒരു ഓപ്പറേറ്റിംഗ് സിസ്റ്റമാണ് .
മികച്ച കാര്യക്ഷമതയ്ക്കും സുരക്ഷയ്ക്കും കൂടുതൽ സാധാരണമായവയുമായി താരതമ്യപ്പെടുത്തുമ്പോൾ ഇത് വ്യത്യസ്ത ടൂളുകൾ (musl, BusyBox, OpenRC) ഉപയോഗിക്കുന്നു.
ഫെഡോറ സിൽവർബ്ലൂ ഒരു ഡെസ്‌ക്‌ടോപ്പ് ഓപ്പറേറ്റിംഗ് സിസ്റ്റമാണ്, അത് ഇൻസ്റ്റാൾ ചെയ്യുന്ന എല്ലാവർക്കും അത് ഒരേ പോലെ തന്നെ നിലനിൽക്കും.
ഒരേ പതിപ്പിന്റെ എല്ലാ ഇൻസ്റ്റാളേഷനുകളിലും സ്ഥിരത ഉറപ്പാക്കിക്കുന്നതിനാൽ നിങ്ങൾ ഇത് ഉപയോഗിക്കുമ്പോൾ മാറ്റമില്ലാതെ തുടരുന്നു.
ബിഎസ്ഡി പോർട്ടബിലിറ്റി, സ്റ്റാൻഡേർഡൈസേഷൻ, കൃത്യത, സജീവമായ സുരക്ഷ, സംയോജിത ക്രിപ്റ്റോഗ്രഫി എന്നിവയ്ക്ക് ഊന്നൽ നൽകുന്ന ഒരു യുണിക്സ് പോലുള്ള ഓപ്പറേറ്റിംഗ് സിസ്റ്റമാണ് ഓപ്പൺ ബി. എസ്. ഡി (OpenBSD) സെൻ
ഐസൊലേഷനിലൂടെ സുരക്ഷിതത്വം നൽകാനാണ് ക്യൂബ്സ് ഒഎസ് ലക്ഷ്യമിടുന്നത്.
വിർച്ച്വലൈസേഷൻ സാങ്കേതികവിദ്യ ഉപയോഗിച്ചാണ് ഐസൊലേഷൻ നൽകുന്നത്.
സുരക്ഷിതമായ വെർച്വൽ മെഷീനുകളായി ആപ്ലിക്കേഷനുകളെ വിഭജിക്കുവാൻ ഇത് അനുവദിക്കുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ Pentoo (Gentoo) Based Linux Review, Features and Screenshot Tour , TecMint.
↑ ↑ A Look at Pentoo Linux and Its Security Analysis Tools , eWeek ↑ 12 Best Operating Systems For Ethical Hacking And Penetration Testing | 2018 Edition ↑ ↑ ↑ ↑ ↑
നിലയ്ക്കാത്ത ചലനങ്ങൾ (ചലച്ചിത്രം)
മിസ്സിസ് കെ. സുകുമാരൻ 1970-ൽ നിർമിച്ച മലയാളചലച്ചിത്രമാണ് നിലയ്ക്കാത്ത ചലനങ്ങൾ .
ഈ ചിത്രം 1970 സെപ്റ്റംബർ 25-ന് കേരളത്തിൽ പ്രദർശനം തുടങ്ങി.
അഭിനേതാക്കൾ സത്യൻ മധു ജോസ് പ്രകാശ് ആലുമ്മൂടൻ എസ്.പി. പിള്ള കോട്ടയം ചെല്ലപ്പൻ ജയഭാരതി രേണുക ആറന്മുള പൊന്നമ്മ പിന്നണിഗായകർ കെ.ജെ. യേശുദാസ് പി. സുശീല പി. ജയചന്ദ്രൻ പി. മാധുരി അണിയറയിൽ കഥ - സണ്ണി മാമൂട്ടിൽ തിരക്കഥ, സംഭാഷണം - കാനം ഇ.
ജെ. സംവിധാനം - കെ. സുകുമാരൻ നായർ നിർമ്മാണം - ശിവറാം കോന്നി, ശാന്തി പ്രൊഡക്ഷൻസ് ഛായാഗ്രഹണം - മോഹൻ സി ജെ ചിത്രസംയോജനം - ജി. വെങ്കിട്ടരാമൻ ഗാനരചന - വയലാർ രാമവർമ്മ സംഗീതം - ജി. ദേവരാജൻ ആർ. കേ ശേഖർ ഗാനങ്ങൾ ഗാനരചന - വയലാർ രാമവർമ്മ സംഗീതം - ജി. ദേവരാജൻ ക്ര.
ഗാനം ആലാപനം 1 പ്രിയംവദയല്ലയോ കെ.ജെ. യേശുദാസ് 2 ശരത്കാല യാമിനി സുമംഗലിയായി മാധുരി 3 മദ്ധ്യവേനലവധിയായി പി സുശീല 4 ദുഃഖ വെള്ളിയാഴ്ചകളേ പി സുശീല 5 ശ്രീനഗരത്തിലെ ചിത്രവനത്തിലെ പി ജയചന്ദ്രൻ.
അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡെറ്റാബേസിൽ നിന്ന് നിലയ്ക്കാത്ത ചലനങ്ങൾ
സെമിഹ് കാപ്ലനൊഗ്ലു ഇംഗ്ലീഷ് വിലാസം https://ml.wikipedia.org/wiki/Semih_Kaplano%C4%9Flu
തുർക്കിഷ് ചലച്ചിത്ര സംവിധായകനും, തിരക്കഥാകൃത്തും, നിർമ്മാതാവുമാണ് സെമിഹ് കാപ്ലനൊഗ്ലു .
1963-ൽ തുർക്കിയിലെ ഇസ്മിറിൽ ജനനം.
ദൊകുസ് സർവകലാശാലയിൽ നിന്നും സിനിമാ ആൻഡ് ടെലിവിഷൻ പഠനത്തിൽ ബിരുദം നേടിയ ശേഷം, ഇസ്താംബുളിൽ  പരസ്യ മേഖലയിൽ കോപ്പിറൈറ്ററായി ജോലി നോക്കി.
സംവിധായക സഹായിയായും, ടെലിവിഷൻ പരമ്പരകളുടെ സംവിധായകനായും പ്രവർത്തിച്ച ശേഷം 2001-ൽ ആദ്യ കഥാ ചിത്രം "എവെ ഫ്രം ഹോം" പുറത്തുവന്നു.
അന്താരാഷ്ട്ര ചലചിത്രമേളകളിൽ പ്രദർശിപ്പിക്കപ്പെട്ട ചിത്രം.
നിരവധി പുരസ്ക്കാരങ്ങൾ നേടി.
2006-ൽ പുറത്തിറങ്ങിയ രണ്ടാമത് ചിത്രം "ഐൻജൽസ് ഫാൾ" ആ വർഷത്തെ ബേലിൻ ചലച്ചിത്രമേളയിൽ ആദ്യ പ്രദർശനം നടത്തുകയും, പ്രേക്ഷശ്രദ്ധ നേടുകയും ചെയ്തു.
2007-ൽ പുറത്തുവന്ന എഗ്ഗ് (Yumurta) , 2008-ൽ ഇറങ്ങിയ "മിൽക്ക്" (Süt), 2010-ൽ ഇറങ്ങിയ ഹണി (Bal) എന്നിവ "യൂസഫ് ചലച്ചിത്ര ത്രയം" എന്ന് അറിയപ്പെടുന്നു.
2008-ലെ വെന്നീസ് ചലച്ചിത്രമേളയിൽ ഗോൾഡൻ ലയൺ പുരസ്ക്കരത്തിന് നാമനിർദ്ദേശം ചെയ്യപ്പെട്ടു.
2010 ബെർലിൻ ചലച്ചിത്രമേളയിൽ "ഹണി" എന്ന ചിത്രം ഗോൾഡൻ ബെയർ പുരസ്ക്കരത്തിന് അർഹമായി.
ചലച്ചിത്രങ്ങൾ വർഷം ചലച്ചിത്രം സംവിധാനം തിരക്കഥ നിർമ്മാണം ചിത്രസംയോജനം Şehnaz Tango (ടെലിവീഷൻ പരമ്പര) 2001 ഐവേ ഫ്രം ഹോം 2005 ഐൻജൽസ് ഫാൾ 2007 എഗ്ഗ് (Yumurta) 2008 മിൽക്ക് (Süt) 2010 ഹണി (Bal) 2017 ഗ്രെയ്ൻ പുരസ്കാരങ്ങൾ 2001 Ankara International Film Festival - Best Film - ഐവേ ഫ്രം ഹോം 2001 Istanbul International Film Festival Best Turkish Film of the Year - ഐവേ ഫ്രം ഹോം 2002 Singapore International Film Festival Silver Screen Award for Best Director - ഐവേ ഫ്രം ഹോം 2005 Istanbul International Film Festival FIPRESCI Prize - ഐൻജൽസ് ഫാൾ 2005 Nantes Three Continents Festival Golden Montgolfiere - ഐൻജൽസ് ഫാൾ 2006 Nuremberg Film Festival Turkey-Germany Prize of the Young Filmmakers - ഐൻജൽസ് ഫാൾ 2007 Valdivia International Film Festival Best Director - എഗ്ഗ് (Yumurta) 2007 Antalya Golden Orange Film Festival Best Picture, Best Screenplay, NETPAC Jury Award for Best Picture - എഗ്ഗ് (Yumurta) 2007 World Film Festival of Bangkok Best Director (Harvest of Talents competition)- എഗ്ഗ് (Yumurta) Fajr International Film Festival Crystal Simorgh - Best Director - എഗ്ഗ് (Yumurta) 2010 Berlin International Film Festival Golden Bear - ഹണി (Bal) ബാഹ്യകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സെമിഹ് കാപ്ലനൊഗ്ലു Official web site Semih Kaplanoglu - INTERVIEW Archived 2013-05-02 at the Wayback Machine Time is the raw material of cinema അവലംബം
സ്മോൾടോക്ക് ഇംഗ്ലീഷ് വിലാസം https://ml.wikipedia.org/wiki/Smalltalk
ഒരു വസ്തു-അധിഷ്ഠിത, ചലനാത്മകമായി ടൈപ്പ് ചെയ്ത റിഫ്ലക്ഷൻ പ്രോഗ്രാമിങ് ഭാഷയാണ് സ്മോൾടോക്ക് .
"ഹ്യുമൻ കമ്പ്യൂട്ടർ സിംബയോസിസിന്റെ" മാതൃകയിൽ "പുതിയ ലോകം" അഴിച്ചുപണിയുന്നതിന് കമ്പ്യൂട്ടിംഗിനെ സഹായിക്കുന്നതിനാണ് സ്മോൾടോക്ക് സൃഷ്ടിക്കപ്പെട്ടത്.
വിദ്യാഭ്യാസപരമായ ഉപയോഗത്തിന്റെ ഭാഗമായി ഇത് രൂപകല്പന ചെയ്യുകയും നിർമ്മിക്കുകയും ചെയ്തു.
അലൻ കേ, ഡാൻ ഇൻഗാൾസ്, അഡലെൽ ഗോൾഡ്ബെർഗ്, ടെഡ് കെയ്ലർ, സ്കോട്ട് വാലേസ്, തുടങ്ങിയ മറ്റുള്ളവർ 1970 കളിൽ സിറോക്സ് പാർക്കി(Xerox PARC)ന്റെ പഠന ഗവേഷണഗ്രൂപ്പി (LRG)ൽ നിർമ്മാണ പഠനത്തിനായി ഉപയോഗിച്ചു.
സ്മാൾടാക്ക് -80 എന്ന പേരിൽ ആണ് ആദ്യമായി പുറത്തിറങ്ങിയത്.
സ്മോൾടോക്ക് പോലെയുള്ള ഭാഷകൾ തുടർച്ചയായി സജീവമായ വികസനത്തിൽ തുടരുകയാണ്, അവയ്ക്ക് ചുറ്റുമുള്ള ഉപയോക്താക്കളുടെ വിശ്വസ്ത സമൂഹങ്ങളെ അവർ കൂട്ടിച്ചേർത്തിരിക്കുന്നു.
ആൻസി സ്മോൾടോക്ക് 1998-ൽ അംഗീകരിച്ചു, ഒപ്പം സ്മോൾടോക്ക് സ്റ്റാൻഡേർഡ് പതിപ്പും പ്രതിനിധീകരിക്കുന്നു.
2017 ൽ സ്റ്റാക്ക് ഓവർഫ്ലോ ഡെവലപ്പർ സർവേയിൽ ഏറ്റവും ഇഷ്ടപ്പെട്ട പ്രോഗ്രാമിങ് ഭാഷ തിരഞ്ഞെടുപ്പിൽ സ്മോൾടോക്ക് രണ്ടാം സ്ഥാനം നേടിക്കൊടുത്തു, എന്നാൽ 2018 ലെ സർവ്വെയിൽ ഏറ്റവുമധികം ജനപ്രീതി നേടിയിട്ടുള്ള 26 പ്രോഗ്രാമിങ് ഭാഷകളിൽ ഒന്നിൽ പോലും ഉൾപ്പെട്ടട്ടില്ല.
സ്മോൾടോക്കിന് വലിയ തോതിലുള്ള വകഭേദങ്ങളുണ്ട്.
സ്മോൾടോക്ക്-80 ഭാഷ സൂചിപ്പിക്കുന്നതിന് പ്രാപ്‌തിയില്ലാത്ത പദമാണ് സ്മോൾടോക്ക്.
സെറോക്സ് പാലോ ആൾട്ടോ ഗവേഷണകേന്ദ്രത്തിൽ അലൻ കേ നടത്തുന്ന ഗവേഷണത്തിന്റെ ഉൽപ്പന്നമാണ് സ്മോൾടോക്ക്.
ആദ്യകാല സ്മാൾടാക്ക് പതിപ്പുകളിൽ ഭൂരിഭാഗവും നിർമ്മിച്ച അലൻ കേ, അഡലേ ഗോൾഡ്ബെർഗ് മിക്ക ഡോക്യുമെന്റുകളും എഴുതി.
ഡാൻ ഇൻഗാൾസ് ആദ്യകാല പതിപ്പുകളിൽ ഭൂരിഭാഗവും നടപ്പാക്കി.
സിമുലയാൽ പ്രചോദിതമായ സന്ദേശം കൈമാറുന്ന ആശയം അടിസ്ഥാനമാക്കിയുള്ള ഒരു പ്രോഗ്രാമിങ് ഭാഷ "കോഡ് ഒരു പേജിൽ" എന്നത് നടപ്പിലാക്കാൻ കഴിയുന്ന ഒരു പ്രാരംഭത്തിൽ കേ സ്മോൾടോക്ക് 71 എന്ന ആദ്യ പതിപ്പ് സൃഷ്ടിച്ചു.
ഗവേഷണ പ്രവർത്തനങ്ങൾക്കായി ഉപയോഗിക്കുന്ന ഒരു പിൽക്കാല വകഭേദം സ്മോൾടോക് -72 ആക്ടർ മോഡലിന്റെ വികസനത്തെ സ്വാധീനിക്കുകയും ചെയ്തു.
അതിന്റെ സിന്റാക്സും എക്സിക്യൂഷൻ മോഡലും ആധുനിക സ്മോൾടോക് വേരിയന്റുകളിൽ നിന്നും തികച്ചും വ്യത്യസ്തമായിരുന്നു.
പ്രകടനം നേടുന്നതിന് എക്സിക്യൂഷൻ സെമന്റിക്കുകളുടെ ചില വശങ്ങൾ നിശ്ചലമാക്കിയ ശ്രദ്ധേയമായ അവലോകനങ്ങൾക്ക് ശേഷം (സിമുലയ്ക്ക് സമാനമായ ക്ലാസ് ഇൻഹെറിറ്റൻസ് മാതൃക എക്സിക്യൂട്ട് ചെയ്യുന്നത് തിരഞ്ഞെടുക്കുന്നു)സ്മോൾടോക്-76 സൃഷ്ടിച്ചു.
ഇപ്പോൾ ഏറെ പരിചയമുള്ള ടൂളുകളിൽ, ഈ സിസ്റ്റത്തിന് ഒരു വികസന പരിസ്ഥിതി  ഉണ്ടായിരുന്നു.
ഈ സിസ്റ്റം ഒരു ലൈബ്രറി ലൈബ്രറി കോഡ് ബ്രൌസർ / എഡിറ്റർ ഉൾപ്പെടെയുള്ള പരിചിത ഉപകരണങ്ങളിൽ മിക്കതും അവതരിപ്പിക്കുന്ന ഒരു വികസന പരിസ്ഥിതി (development environment) ഉണ്ടായിരുന്നു.
"എല്ലാം ഒരു വസ്തു മാത്രമാണ്" (പ്രൈവറ്റ് ഇൻസ്റ്റൻസ് വേരിയബിളുകൾ ഒഴികെ) നിലനില്ക്കുന്ന സ്വഭാവസവിശേഷതകളും സ്വഭാവവും വ്യക്തിഗത വർഗങ്ങളുമായി ബന്ധപ്പെടുത്തുന്നതിലൂടെ, "സ്മോൾടോക്ക് -80" മെറ്റാക്ലസുകളും ചേർത്ത്, കൂടാതെ ഇന്റിജർ, ബൂലിയൻ മൂല്യങ്ങൾ തുടങ്ങിയ പ്രാഥമിക ഘടകങ്ങളും കൂടാതെ ഇന്റിജർ, (ഉദാഹരണമായി, സന്ദർഭങ്ങൾ സൃഷ്ടിക്കുന്നതിനുള്ള വ്യത്യസ്ത വഴികളെ പിന്തുണയ്ക്കുക).
സ്മോൾടോക്ക്-80 ആയിരുന്നു ആദ്യ ഭാഷാ പതിപ്പും പാർസിസിനു പുറത്ത് ലഭ്യമാക്കിയത്, ആദ്യം സ്മോൾടോക്ക്-80 പതിപ്പ് 1, (പ്ലാറ്റ്ഫോമിൽ, ആപ്പിൾ കംപ്യൂട്ടർ, ടെക്ട്രോണിക്സ്, ഡിജിറ്റൽ എക്യുപ്മെന്റ് കോർപ്പറേഷൻ (ഡിഇസി), യൂണിവേഴ്സിറ്റികൾ (യൂസി ബെർക്ലി) എന്നിവരുടെ പ്ലാറ്റ്ഫോമുകളിൽ പുനരാവിഷ്ക്കരിക്കാനും നടപ്പാക്കാനുമുള്ള ഒരു ചെറിയ സംവിധാനമാണ്.
പിന്നീട് (1983 ൽ) പൊതു ലഭ്യത നടപ്പാക്കൽ, സ്മോൾടോക്ക് -80 പതിപ്പ് 2,  ഒരു ചിത്രം (ഒബ്ജക്ട് നിർവചനങ്ങളുള്ള പ്ലാറ്റ്ഫോം-സ്വതന്ത്ര ഫയൽ), ഒരു വിർച്വൽ മെഷീൻ സ്പെസിഫിക്കേഷനായി പുറത്തിറങ്ങി.
1998 മുതൽ ആൻസി(ANSI) സ്മോൾടോക്ക്സ്റ്റാൻഡേർഡ് ലാംഗ്വേജ് റഫറൻസ് ആണ്.
നിലവിൽ ജനപ്രിയ സ്മോൾടോക്ക്-80 ചിത്രങ്ങൾ യഥാർത്ഥത്തിൽ പിന്തുടർന്നിരുന്ന സ്മോൾടോക്ക് നടപ്പിലാക്കുന്ന വകഭേദങ്ങൾ രണ്ടെണ്ണമാണ് ഉള്ളത്.
സ്മോൾടോക്ക്-80 പതിപ്പ് 1-ൽ നിന്ന് ആപ്പിൾ സ്മോൾടോക് വഴി ലഭ്യമാക്കിയ ഒരു സ്വതന്ത്ര സോഴ്സ് പ്രോഗ്രാമാണ് സ്വീക്ക്(squeak).
സ്മോൾടോക്ക്-80 പതിപ്പ് 2 ൽ നിന്നും സ്മോൾടോക്ക്-80 2.5 ഉം ഒബജക്ട് വർക്സ്(ObjectWorks)വഴി വിഷ്വൽ(VisualWorks) തയ്യാറാക്കിയിരിക്കുന്നു.
തലമുറകൾ തമ്മിലുള്ള രസകരമായ ബന്ധമെന്ന നിലയിൽ, 2001 ൽ വാസൈലി ബൈക്കോവ് വിഷ്വൽവർക്സിനുള്ള സ്മോൾടോക്-80 പ്രവർത്തിക്കുന്ന ഒരു വെർച്വൽ യന്ത്രമായി ഹോബ്സ് നടപ്പാക്കി.
(ഡാൻ ഇൻഗൽസ് പിന്നീട് ഹോബ്സിനെ സ്വീക്കിലേക്ക് നയിച്ചു.) അവലംബം ↑ ↑ ↑ Stack Overflow Developer Survey 2017 ↑ Stack Overflow Developer Survey 2018 ↑ ↑ ↑ Hobbes
നന്ദു (നടൻ) ഇംഗ്ലീഷ് വിലാസം https://ml.wikipedia.org/wiki/Nandu_(actor)
നന്ദു എന്ന പേരിൽ അറിയപ്പെടുന്ന നന്ദലാൽ കൃഷ്ണമൂർത്തി മലയാളചലച്ചിത്രനടൻ എന്ന നിലയിലാണ് പ്രശസ്തൻ.
മുപ്പത് വർഷത്തോളമായി രംഗത്തുണ്ടെങ്കിലും കമലദളം പോലുള്ള ചിത്രങ്ങളിൽ ചെറിയ വേഷങ്ങളിൽ അഭിനയിച്ചിട്ടുണ്ടെങ്കിലും മോഹൻലാൽ നായകനായി 2012ൽ രഞ്ജിത് സംവിധാനം ചെയ്ത സ്പിരിറ്റ് എന്ന ചിത്രത്തിലെ കുടിയൻ കഥാപാത്രമാണ് നന്ദുവിനെ പ്രശസ്തനാക്കിയത്.
പ്രിയദർശന്റെ പല ചിത്രങ്ങളിലും വേഷമിട്ടിട്ടുള്ള നന്ദുവിനു സ്പിരിറ്റിലെ അഭിനയത്തിനു മികച്ച സ്വഭാവനടനുള്ള SIIMA  അവാർഡ് ലഭിക്കുകയുണ്ടായി വ്യക്തിജീവിതം
1965ൽ തിരുവനന്തപുരത്തടുത്ത് തൈക്കാട്ടിൽ ടേബിൾ ടെന്നീസ് കോച്ച് കൃഷ്ണമൂർത്തിയുടെയും സംഗീതജ്ഞ സുകുമാരിയുടെ യും മകനായി ജനിച്ചു.
ജനിച്ച് 60 ദിവസത്തിനുള്ളിൽ അമ്മ മരിച്ചു.
അമ്മാവനും അമ്മാവിയുമാണ് വളർത്തിയത്.
1997ൽ കവിത നന്ദലാൽ ജീവിതസഖിയായി.
1999ൽ നന്ദിത, 2013ൽ കൃഷൻ എന്നിവർ ജനിച്ചു.ref http://www.mangalam.com/mangalam-varika/193436 /ref കലാജീവിതം
1986ൽ മോഹൻലാൽ നായകനായ വേണു നാഗവള്ളി സംവിധാനം ചെയ്ത സർവ്വകലാശാലആണ് ആദ്യ ചിത്രം.
പിന്നീട് 20 വർഷത്തോളം പ്രതിവർഷം  രണ്ടും മൂന്നും ചിത്രങ്ങളിൽ അഭിനയിച്ചുകൊണ്ടിരുന്നു.
മിക്കവാറും കോളജ് വിദ്യാർത്ഥി വേഷങ്ങൾ ആണ് ലഭിച്ചുകൊണ്ടിരുന്നത്.
2012ലെ സ്പിരിറ്റ് രഞ്ജിത് സംവിധാനം ചെയ്ത ചിത്രത്തിലെ മണിയൻ എന്ന കുടിയൻ കഥാപാത്രമാണ് വഴിത്തിരിവായത്.
സിനിമാജീവിതം മലയാളം ക്ര.
വർഷം ചിത്രം വേഷം 1 2019 അതിരൻ 2 2019 ആൻ ഇന്റർ നാഷണൻ ലോക്കൽ 3 2019 വാരിക്കുഴിയിലെ കൊലപാതകം 4 2019 ഇലകൾ പച്ച പൂക്കൾ മഞ്ഞ 5 2019 അനിയൻ കുഞ്ഞിനും തന്നാലായത് 6 2018 ക്വീൻ അഡ്വ്.
കലൂർ 7 2018 വണ്ടർ ബോയ്സ് 8 2018 മഴയത്ത് 9 2018 അങ്ങ് ദൂരെ ഒരു ദേശത്ത് 10 2018 രണം 11 2018 ഒടിയൻ 12 2018 സുഖമാണോ ദാവീദേ 13 2018 സ്റ്റ്രീറ്റ് ലൈറ്റ്സ് 14 2018 മിക്കി 15 2017 മാസ്റ്റർപീസ് ബാലൻ മാസ്റ്റർ 16 2017 തൃശ്ശിവപേരൂർ ക്ലപ്തം 17 2017 ഹിസ്റ്ററി ഓഫ് ജോയ് ജഡ്ജി 18 2017 സർവ്വോപരി പാലാക്കാരൻ മണിസ്സാമി (വില്ലൻ) 19 2017 മൈ സ്റ്റോറി 20 2017 പശു 21 2017 വിമാനം 22 2017 സ്വയം 23 2017 കുപ്പിവള 24 2017 വിളക്കുമരം 25 2016 പുലിമുരുകൻ ദിവാകരൻ (ഫോറസ്റ്റ് ഗാർഡ്) 26 2016 പിന്നെയും 27 2016 കരിങ്കുന്നം സിക്സസ് 28 2016 സ്കൂൾ ബസ് 29 2016 മൺസൂൺ മാംഗോസ് 30 2016 ആൾരൂപങ്ങൾ 31 2016 ബുദ്ധനും ചാപ്ലിനും ചിരിക്കുന്നു 32 2015 ഉട്ടോപ്യയിലെ രാജാവ് 33 2015 തിലോത്തമ 34 2015 രസം 35 2015 റാസ്പുട്ടിൻ 36 2015 കന്യക ടാക്കീസ് 37 2015 മറിയം മുക്ക് 38 2014 ബുദ്ധൻ ചിരിക്കുന്നു 39 2014 ഗോഡ്സ് ഓൺ കണ്ട്രി 40 2014 ആമയും മുയലും 41 2014 ഒറ്റമന്ദാരം 42 2014 മെഡുല്ല ഒബ്ലോങ്കേറ്റ 43 2014 സോളാർ സ്വപ്നം 44 2014 കളർ ബലൂൺ 45 2014 ദ ഡോൾഫിൻസ് 46 2014 @ അന്ധേരി 47 2013 വിശുദ്ധൻ 48 2013 നമ്പൂതിരിയുവാവ് 43 വയസ്സ് 49 2013 മിസ് ലേഖ തരൂർ കാണുന്നത് നന്ദഗോപൻ 50 2013 ഏഴാമത്തെ വരവ് രാമൻ നായർ 51 2013 6ബി പാരഡൈസ് 52 2013 ദൈവത്തിന്റെ സ്വന്തം ക്ലീറ്റസ് ലക്ഷ്മിയുടെ അച്ഛൻ 53 2013 ABCD- അമേരിക്കൻ ബോൺ കൺഫ്യൂസ്ഡ് ദേശി കുഞ്ഞച്ചൻ 54 2013 അപ് ഡൗൺ മുകളിൽ ഒരാളുണ്ട് ചെറിയാൻ 55 2013 ഡോണ്ട് വറി ബി ഹാപ്പി 56 2013 കൊതറാൻ ഒരു മലയാള സിനിമ 57 2013 ഹോട്ടൽ കാലിഫോർണിയ അണ്ണൻ 58 2013 ഇമ്മാനുവൽ 59 2013 97 ബാച്ച് മഹാരാജാസ് പൂക്കുഞ്ഞ് 60 2013 ഹൗസ്ഫുൾ 61 2013 ഗുഡ്, ബാഡ്, അഗ്ലി മാർത്താണ്ഡൻ 62 2013 ആമേൻ 63 2013 നഖങ്ങൾ മഞ്ഞില ജി കുമാർ 64 2013 നത്തോലി ഒരു ചെറിയ മീനല്ല 65 2013 നാടോടിമന്നൻ 66 2012 സ്പിരിറ്റ് മണിയൻ 67 2012 നമുക്കുപാർക്കാൻ 68 2012 പറുദീസ 69 2012 ഇഡിയറ്റ്സ് 70 2012 തിരുവമ്പാടി തമ്പാൻ 71 2012 916 72 2012 ഹീറോ 73 2012 ഒഴിമുറി 74 2012 പോപ്പിൻസ് 75 2012 മാസ്റ്റേഴ്സ് 76 2011 ബ്യൂട്ടിഫുൾ കമലു 77 2011 നാടകമേ ഉലകം 78 2011 തേജാഭായി ആന്റ് ഫാമിലി ഡോ. മാധവൻ തമ്പി 79 2011 സോൾട്ട് ആന്റ് പെപ്പർ ഭാസ്കരൻ നായർ 80 2011 പ്രിയപ്പെട്ട നാട്ടുകാരെ കെ.പി സ്കറിയ 81 2010 ബോഡി ഗാർഡ് 82 2009 സീതാകല്യാണം 83 2009 കാഞ്ചീപുരത്തെ കല്യാണം 84 2008 തിരക്കഥ 85 2008 വിലാപങ്ങൾക്കപ്പുറം മാധവൻ കുട്ടി 86 2007 നാലുപെണ്ണുങ്ങൾ നാരായണൻ 87 2005 ദ കാമ്പസ് 88 2004 ഗോവിന്ദൻ കുട്ടി തിരക്കാണ് രമണൻ 89 2004 തെക്കേക്കര സൂപ്പർഫാസ്റ്റ് 90 2004 വാമനപുരം ബസ്‌റൂട്ട് 91 2003 അമ്മക്കിളിക്കൂട് 92 2003 ബാലേട്ടൻ സുകുമാരൻ 93 2001 അച്ഛനെയാണെനിക്കിഷ്ടം 94 2001 റൊമാൻസ് 95 2000 ഇന്ദ്രിയം 96 2000 ഇന്ത്യ ഗേറ്റ് 97 2000 സ്നേഹപൂർവ്വം അന്ന 98 199 ഇന്ദുലേഖ 99 1998 സുന്ദരകില്ലാഡി 100 1998 കൈക്കുടന്ന നിലാവ് 101 1998 ബ്രിട്ടീഷ് മാർക്കറ്റ് അണ്ണൻ സോമൻ 102 1998 പ്രണയവർണ്ണങ്ങൾ 103 1993 ഇഷ്ടമാണ് നൂറുവട്ടം 104 1996 മൂക്കില്ലാരാജ്യത്ത് മുറിമൂക്കൻ 105 1995 നിർണ്ണയം 106 1995 മഴവിൽ കൂടാരം 107 1994 വിഷ്ണു 108 1994 സൈന്യം സേൽസ് മേൻ 109 1994 കാശ്മീരം സഞ്ജയ് 110 1994 തേന്മാവിൻ കൊമ്പത്ത് തിമ്മയ്യൻ 111 1993 ബട്ടർഫ്ലൈസ് പവിത്രൻ 112 1993 ആയിരപ്പറ 113 1993 കളിപ്പാട്ടം 114 1991 അഭിമന്യു 115 1991 കിഴക്കുണരും പക്ഷി 116 1991 കിലുക്കം പിള്ളയുടെ ബന്ധു 117 1990 ഏയ് ഓട്ടോ ലോനപ്പൻ 118 1989 അടിക്കുറിപ്പ് ദന്തിസ്റ്റിന്റെ സഹായി 119 1989 ചരിത്രം 120 1989 സ്വാഗതം 121 1987 അയിത്തം 122 1986 യുവജനോത്സവം 123 1986 സർവ്വകലാശാല ജോസ് എബ്രഹാം തമിഴ് ക്ര.
വർഷം ചിത്രം വേഷം 2014 കാതൽ മുടിച്ചു 2003 ലേസ ലേസ ഹിന്ദി ക്ര.
വർഷം ചിത്രം വേഷം 1998 ഡോളി സജ കെ രഖ്ന 1998 - Doli Saja Ke Rakhna ടെലിവിഷൻ ജീവിതം സത്യം ശിവം സുന്ദരം (അമൃത) ദേവീമാഹാത്മ്യം (ഏഷ്യാനെറ്റ്) ശ്രീ മഹാഭാഗവതം(ഏഷ്യാനെറ്റ്) സ്വാമി അയ്യപ്പൻ (ഏഷ്യാനെറ്റ്) ചന്ദ്രോദയം(ഡിഡി മലയാളം) അവാർഡ്കൾ നോമിനേഷൻ
ഫിലിം ഫെയർ - സ്വഭാവനടൻ- ( സ്പിരിറ്റ് ) അവലംബം The Hindu Actor Nandulal.
Photo: Special Arrangement TOPICS cinema Malayalam cinema people celebrity Actor Nandulal Krishnamoorthy has found his space in tinselville post his spirited performance in Spirit.
↑ http://archive.indianexpress.com/news/nandalal-krishnamurthy-on-a-career-high/1177716/ ↑ ↑ ↑ http://www.mangalam.com/life-style/success/26910?page=0,0 Nandu Profile Archived 2014-07-23 at the Wayback Machine Actor Nandu at CiniDiary Archived 2011-07-08 at the Wayback Machine
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Nandu Nandu at MSI
സ്റ്റാപെൻഹിൽ ഗാർഡൻസ് ഇംഗ്ലീഷ് വിലാസം https://ml.wikipedia.org/wiki/Stapenhill_Gardens
ഇംഗ്ലണ്ടിലെ ബർട്ടൺ-ഓൺ-ട്രെന്റിലെ സ്റ്റാപെൻഹിൽ പരിസരത്തുള്ള ഒരു പാർക്കാണ് സ്റ്റാപെൻഹിൽ ഗാർഡൻസ് .
1933-ൽ പട്ടണത്തിന് സംഭാവന നൽകിയ സ്റ്റാപെൻഹിൽ ഹൗസിന്റെ മുൻ‌ പരിസരവും ഇതിൽ ഉൾപ്പെടുന്നു.
കൂടാതെ ട്രെന്റ് നദിയുടെ 1,250 മീറ്റർ (4,100 അടി) നീളത്തിലെ പ്രദേശങ്ങൾ ഔപചാരികമായി നട്ടുപിടിപ്പിച്ച വനഭൂമി, പുൽമേടുകൾ, എന്നിവയും ഉൾപ്പെടുന്നു.
"ബർട്ടൺ ലാൻഡ്മാർക്ക്" എന്ന് വിശേഷിപ്പിക്കപ്പെടുന്ന ഒരു വലിയ ഹംസത്തിന്റെ സിമന്റ് ശില്പം പാർക്കിൽ ഉൾപ്പെടുന്നു.
സ്റ്റാപെൻഹിൽ ഹൗസ് Formal planting at Stapenhill Gardens; Stapenhill House was sited behind the trees in the background.
സ്റ്റാപെൻഹിൽ ഗാർഡനിൽ സ്റ്റേപൻഹില്ലിലെ മെയിൻ സ്ട്രീറ്റിൽ സ്ഥിതിചെയ്യുന്ന ഒരു വലിയ വസതിയായ മുൻ സ്റ്റാപെൻഹിൽ ഹൗസ് ഉൾപ്പെടുന്നു.
വീട് എച്ച് ആകൃതിയിലുള്ളതും പ്രാഥമികമായി ഇഷ്ടികകൊണ്ടും നിർമ്മിച്ചതുമാണ്.
ജനാലകൾക്ക് ചുറ്റും കല്ല് പാകിയിരിക്കുന്നു.
1662-ൽ പുതുതായി അവതരിപ്പിച്ച ചൂളനികുതിയുടെ ഭാഗമായി ഇവിടെ ഒൻപത് ചൂളകളുള്ളതായി രേഖപ്പെടുത്തി.
ഗുഡ്‌ജർ കുടുംബത്തിന്റെ ഉടമസ്ഥതയിലായിരുന്നു വീട്.
മേരി ഗുഡ്‌ജർ 1923-ൽ ബറോയിലെ ആദ്യത്തെ വനിതാ കൗൺസിലറായി.
1931-ൽ അതിന്റെ ആദ്യത്തെ വനിതാ മേയറായി.
മേരിയുടെ മരണത്തെത്തുടർന്ന് അവരുടെ മകൻ ഹെൻ‌റി ഗുഡ്‌ജർ 1933-ൽ അവരുടെ ഓർമ്മയ്ക്കായി വീടും എസ്റ്റേറ്റും പട്ടണത്തിന് നൽകി.
11.7 ഹെക്ടർ സമ്മാനത്തിനോടൊപ്പം ട്രെന്റ് നദിയുടെ തീരത്ത് 1250 മീറ്റർ പൊതു ഉടമസ്ഥതയിലുള്ള ഉദ്യാനഭൂമികൂടി കൂട്ടിചേർത്തു.
പൊതു ഉടമസ്ഥതയിൽ
കൗണ്ടി ബറോ ഓഫ് ബർട്ടൺ ഓൺ ട്രെന്റ്, സ്റ്റാപൻഹിൽ ഹൗസ് പൊളിച്ചുമാറ്റി സൈറ്റിൽ പൂന്തോട്ടങ്ങൾ സ്ഥാപിച്ചു.
യഥാർത്ഥ ലേ ഔട്ടിന്റെ ഭൂരിഭാഗവും നിലനിർത്തി.
രണ്ട് ബാൻഡ്‌സ്റ്റാൻഡുകളും (ഒന്ന് പൊളിച്ചുമാറ്റി) കുട്ടികളുടെ കളിസ്ഥലവും പിന്നീട് ചേർത്തു.
പൂന്തോട്ടങ്ങളിലെ ഒരു സൂര്യഘടികാരം യഥാർത്ഥ വീടിന്റെ സ്ഥലത്തെ അടയാളപ്പെടുത്തുന്നു.
ആർച്ചുകളും പൂച്ചട്ടികളാൽ അലങ്കരിച്ചതുമായ സെന്റ് പീറ്റേഴ്സ് പാലം നിർമ്മിക്കാൻ അനുവദിക്കുന്നതിനായി 1985-ൽ ചില സൈറ്റുകൾ നഷ്ടപ്പെട്ടു.
സൈറ്റ് കൂടുതലും വനഭൂമി, പുൽത്തകിടികൾ, കാട്ടു പുൽമേടുകൾ, മരങ്ങളും കുറ്റിച്ചെടികളും, പുഷ്പ കിടക്കകൾ എന്നിവ ഉൾക്കൊള്ളുന്നു.
സെന്റ് പീറ്റേഴ്സ് പള്ളിക്കടുത്താണ് ഇതിന്റെ മാതൃകാത്തോട്ടം.
നദീതീരത്തുള്ള പടികൾ അരയന്നത്തിന് തീറ്റ നൽകുന്ന സ്ഥലത്തേക്ക് നയിക്കുന്നു.
പാർക്കിന് മൂന്ന് ഭാഗങ്ങളുണ്ട്: സ്റ്റാപെൻഹിൽ ഗാർഡൻസ്, സ്റ്റാപെൻഹിൽ ഹോളോസ്, വുഡ്‌ലാന്റ് വാക്ക്.
മെയിൻ സ്ട്രീറ്റ്, ഫെറി സ്ട്രീറ്റ്, സ്റ്റാപെൻഹിൽ ഹോളോ എന്നിവിടങ്ങളിൽ കാർ പാർക്കിംഗ് ഏർപ്പെടുത്തിയിട്ടുണ്ട്.
കാൽനടയായി സഞ്ചരിക്കാനും അരയന്നങ്ങൾക്ക് ഭക്ഷണം നൽകാനും ഉദ്യാനങ്ങൾ‌ ഉപയോഗിക്കുന്നു.